מונדיאל 2022

מונדיאל 2022 (בערבית: كأس العالم لكرة القدم ٢٠٢٢; בתעתיק מדויק לעברית: כַּאְס אלְעַאלַם לִכֻּרַת אלְקַדַם 2022) היה טורניר גביע העולם בכדורגל לנבחרות גברים ה־22, שהתקיים בקטר בין 20 בנובמבר ל-18 בדצמבר 2022, התאריך שבו נערך משחק הגמר, בו ניצחה ארגנטינה את צרפת. הטורניר הוא הראשון שמתקיים בעולם הערבי והשני בלבד שנערך באסיה, לאחר מונדיאל 2002 שהתקיים בקוריאה הדרומית וביפן. בנוסף, מונדיאל זה הוא האחרון בן 32 נבחרות, כאשר החל מהמונדיאל הבא (מונדיאל 2026 בארצות הברית, קנדה ומקסיקו) ישתתפו בטורניר 48 נבחרות. בשל האקלים החם בקטר, הטורניר נערך בחודשים נובמבר עד דצמבר, והוא הראשון שאינו מתקיים בחודשים מאי, יוני או יולי. המונדיאל נערך בפרק זמן מקוצר של 29 ימים, עם 64 משחקים בשמונה אצטדיונים בחמש ערים. בגמר ניצחה בדו-קרב פנדלים ארגנטינה, אלופת דרום אמריקה המכהנת, את צרפת, אלופת העולם המכהנת. במשחק על המקום השלישי ניצחה קרואטיה, סגנית האלופה המכהנת, את מרוקו. ליונל מסי נבחר למצטיין הטורניר וקיליאן אמבפה הוכתר כמלך השערים בטורניר. הענקת אירוח המונדיאל לקטר שנויה במחלוקת בשל היחס למהגרי עבודה, לנשים ולקהילת הלהט"ב, האקלים החם, היעדר תרבות כדורגל בקטר, פגיעה בלוח הזמנים המסורתי, איסור על מכירת אלכוהול, האשמות בשוחד בעת המכרז והאשמות בשחיתות רחבה יותר של פיפ"א. מונדיאל 2022 הוא המהדורה ה־22 של גביע העולם בכדורגל של פיפ"א, אליפות העולם בכדורגל לנבחרות גברים לאומיות. הטורניר נערך לראשונה ב־1930 באורוגוואי, והוא מתקיים אחת לארבע שנים ובו משתתפות (החל ממהדורת 1998) 32 נבחרות לאומיות. הטורניר נפתח בשלב בתים בן שמונה בתים, ולאחר מכן שלב נוקאאוט בן ארבעה סבבים. האלופה המכהנת היא צרפת, שניצחה 4–2 את קרואטיה בגמר 2018. האירוע התקיים בפורמט מקוצר מהרגיל בין 20 בנובמבר ל־18 בדצמבר 2022. על הצופים לא חלו תקנות החירום של מגפת הקורונה, כמו ריחוק חברתי, מסכות ובדיקות קורונה. בשונה מטורנירי המונדיאל הקודמים, ששוחקו בדרך כלל בחודשי יוני ויולי, טורניר זה נערך בחודשים נובמבר ודצמבר בשל החום העז השורר בקיץ בקטר. כתוצאה מכך, ליגות כדורגל מקומיות ברחבי העולם, כולל כל ליגות הכדורגל האירופיות הגדולות, נאלצו לשלב פגרה ארוכה במיוחד בלוחות הזמנים. לוח הזמנים של המשחקים אושר על ידי פיפ"א ביולי 2020. שלב הבתים היה אמור להתחיל ב־21 בנובמבר, עם ארבעה משחקים בכל יום במשך שנים־עשר ימים רצופים. אך מאוחר יותר בלחצה של קטר, הקדימה פיפ"א את משחקה של המארחת קטר מול אקוודור ל־20 בנובמבר, על מנת שקטר תופיע במשחק הפתיחה של הטורניר. משחק הפתיחה נערך ב־20 בנובמבר 2022 בשעה 19:00 שעון מקומי (UTC+03:00) באצטדיון אל-בית ולמחרת נערכו שלושה משחקים נוספים. החל מ־22 בנובמבר ועד לסיומו של המחזור השני של שלב הבתים, התקיימו ארבעה משחקים בכל יום בשעות 12:00, 15:00, 18:00 ו-21:00. במחזור האחרון שוחקו ארבעה משחקים ביום, שני משחקים ב־18:00 ושני משחקים ב־22:00 (על מנת למנוע מקרים כמו חרפת חיחון). בשמינית וברבע הגמר נערכו שני משחקים ביום בשעת 18:00, ו־22:00, ואילו חצי הגמר נערך בשני ימים באמצע השבוע בשעות 22:00. שני המשחקים שיחתמו את הטורניר נערכו בסוף השבוע בשעה 18:00, כאשר המשחק על המקום השלישי נערך ב־17 בדצמבר באצטדיון ח'ליפה, והגמר נערך ב־18 בדצמבר, היום הלאומי של קטר, באצטדיון האייקוני לוסייל. בניגוד לטורנירים קודמים בהם מקומות וזמני המשחק נקבעו מראש לפני ההגרלה, הקצאת המשחקים ליום ושעה ספציפיים התבצעה רק לאחר הגרלת שלב הבתים. בשלב הבתים, משחקי כל בית נערכים באצטדיונים הבאים: בתים א', ב', ה', ו': אצטדיון אל-בית, אצטדיון ח'ליפה, אצטדיון א-ת'ומאמה, אצטדיון אחמד בן עלי. בתים ג', ד', ז', ח': האצטדיון האייקוני לוסייל, אצטדיון 974, אצטדיון עיר החינוך, אצטדיון אל-ג'נוב. פיפ"א אישרה את אצטדיוני המשחקים וזמני הפתיחה שלהם ב־1 באפריל 2022. ב־11 באוגוסט אושר כי המשחק קטר–אקוודור הוקדם ביום והפך למשחק הפתיחה, בעוד הולנד–סנגל, משחק הפתיחה המקורי, נדחה לשעה 16:00 ב־21 בנובמבר. באפריל 2022 הכריזה פיפ"א על המענקים הכספיים לנבחרות המשתתפות. מלבד המענק, כל נבחרת קיבלה 1.5 מיליון דולר לכיסוי עלויות ההכנה וההשתתפות. הסכום הכולל של הפרסים הוא 440 מיליון דולר, 40 מיליון יותר מגביע העולם הקודם. בעקבות שינויים שהחלו בקיץ 2020, לראשונה בגביע העולם, הנבחרות רשאיות לערוך חמישה חילופים במשך 90 דקות (במקום שלושה שהיו עד עכשיו) וחילוף נוסף בהארכה. בנוסף, כל נבחרת רשאית לעשות פעם אחת במשחק חילוף בעקבות זעזוע מוח, שאינו נכלל במכסת החילופים הרגילה. השוער האיראני עלירזא ביירנבאנד ספג זעזוע מוח במהלך משחקה של איראן מול אנגליה והוחלף על ידי חוסיין חוסייני, ובכך היה לחילוף זעזוע מוח הראשון בתולדות המונדיאל. ערך מורחב – המכרזים לבחירת המארחות של מונדיאל 2018 ומונדיאל 2022 המכרזים לבחירת המארחות של מונדיאל 2018 ומונדיאל 2022 החלו בינואר 2009 והסתיימו ב-2 בדצמבר 2010 עם הכרזת מארחות שני הטורנירים על ידי פיפ"א. בניגוד למונדיאלים הקודמים, בהם נבחרה המדינה המארחת כ-7 שנים לפני הטורניר, החליטה פיפ"א לבחור ביום אחד מארחת לשני טורנירים. המדינות החברות בפיפ"א הוזמנו להגיש את הצעותיהן עד ל-16 במרץ 2009 לשני הטורנירים גם יחד או לאחד מהם בלבד. לפי חוקי פיפ"א, יבשת שאירחה טורניר לא יכולה לארח את שני הטורנירים הבאים, דבר שהשאיר את יבשות אוקיאניה, אסיה ואמריקה הצפונית כמארחות האפשרויות היחידות לאירוח הטורניר ב-2022. כמועמדות סופיות לאירוח הטורניר ב-2022 נותרו ארצות הברית, אוסטרליה, יפן, קוריאה הדרומית וקטר, כאשר בתום הצבעה נבחרה קטר לאירוח הטורניר. לאחר המינוי של קטר לאירוח הטורניר הופיעו בכמה מגזינים נחשבים, ברחבי העולם ובהם הפראנס פוטבול, הסאנדיי טיימס, ואף בתוכנית "פנורמה" של הרשת הבריטית BBC, שורה ארוכה של תחקירים, בהם נחשפו חשדות שההצבעה הייתה פסולה. על פי החשד, בכיר לשעבר בפיפ"א, קטרי בשם מוחמד בין-חמאם, שבעברו אולץ להתפטר מפיפ"א בשל חשדות לקניית קולות בהתמודדות לנשיאות פיפ"א, שילם מעל חמישה מיליון דולרים לבכירים אחרים בארגון כדי להבטיח שקטר תזכה באירוח המונדיאל. הפרשה זכתה לכינוי "קטרגייט". החשדות הוכחשו על ידי קטר ועל ידי נשיא פיפ"א ספ בלאטר. 11 מאותם 22 חברי פיפ"א שהיו שותפים לבחירת המארחת נקנסו, הורשעו והורחקו לצמיתות בשל שחיתות שהובילה לאותה הצבעה. במאי 2014 ספ בלאטר אמר כי בחירת קטר למארחת המונדיאל היא טעות של פיפ"א. טכנולוגיית SAOT (ראשי תיבות באנגלית: Semi Automated Offside Technology; תרגום לעברית: טכנולוגיית נבדל חצי אוטומטית): טכנולוגיה, שבעזרת 12 מצלמות ייעודיות המותקנות מתחת לגג האצטדיון, ניתן לראות את המתרחש במשחק, כולל את מיקומם של כדור המשחק וקווי מתאר הגוף של השחקנים. בין השאר, הטכנולוגיה מאפשרת לזהות באופן מהיר ומדויק יחסית האם מהלך התקיפה של נבחרת חוקי, או שמא מדובר בעבירת נבדל (באנגלית: Offside). המערכת משולבת בכלים הטכנולוגיים של שופטי ה-VAR, ושינוי של החלטת שופט המשחק והקוון בשל שימוש ב-SAOT נחשב כשינוי שבוצע בהתערבות ה-VAR. לאחר מהלכים גבוליים בהם קשה לחזות באופן ברור האם שחקן היה מצוי בנבדל או לא, ואף אם ההתקפה לא הסתיימה בהחלטת שופט מסוג שניתן להפוך על-פי ה-VAR, מספקת מערכת ה-SAOT לצופים בשידור המשחק הדמיה ממוחשבת חזותית תלת-ממדית של המהלך בזמן המסירה שבנוגע אליה התעורר הספק בדבר הנבדל. ההדמיה מדמה את גופם של שחקני שתי הקבוצות המעורבים במהלך, תוך סימון קו ההגנה האחרון של הנבחרת המתגוננת, לגובה המגרש המדומה. השימוש במערכת אושר כחוק רשמי על ידי IFAB. כדור-רגל, שפותח בשיתוף עם חברת אדידס, ובמרכזו חיישן הבודק את מהלך המשחק, את עוצמת הבעיטות, מיקום הגפיים ביחס לכדור ועוד. FIFA Player App – אפליקציית השחקנים הרשמית של פיפ"א שמציגה את נתוני המשחק האישיים של כל שחקן. Football Data Ecosystem – איסוף נתונים מכמה מקורות מידע על מהלך המשחק, החלטות שיפוטיות ועוד. המונדיאל בקטר נערך ב-8 אצטדיונים (מהם שבעה חדשים ואחד ששופץ והורחב) ובחמש ערים. האצטדיון שאירח את הגמר הוא האצטדיון הבינלאומי בלוסייל. תחילה הוצעו 12 אצטדיונים. ערך מורחב – מוקדמות מונדיאל 2022 שש הקונפדרציות היבשתיות של פיפ"א מארגנות תחרות מוקדמות משלהן. כל אחת מ-211 הנבחרות החברות בפיפ"א זכאית להתמודד בטורניר המוקדמות. קטר, כמארחת המונדיאל, העפילה אוטומטית למונדיאל. עם זאת, AFC (קונפדרציית הכדורגל של אסיה) חייבה את קטר להשתתף בשלב המוקדמות מכיוון שהם משמשים גם כמוקדמות לגביע אסיה בכדורגל 2023. סנט לוסיה וקוריאה הצפונית פרשו מהמוקדמות לפני תחילת המשחקים. חלוקת המקומות בין הקונפדרציות נידונה על ידי מועצת פיפ"א ב-30 במאי 2015 בציריך לאחר קונגרס פיפ"א ה-65. המועצה החליטה שהחלוקה שנקבעה ב-2006 ושימשה במונדיאלים 2010, 2014 ו-2018, תישאר גם במונדיאל 2022: CAF (אפריקה): 5 מתוך 54 נבחרות AFC (אסיה): 4.5 מתוך 46 נבחרות (לא כולל המארחת) UEFA (אירופה): 13 מתוך 55 נבחרות CONCACAF (צפון ומרכז אמריקה והקריביים): 3.5 מתוך 34 נבחרות OFC (אוקיאניה): 0.5 מתוך 11 נבחרות CONMEBOL (דרום אמריקה): 4.5 מתוך 10 נבחרות בשפות נוספות... הגרלת שלב הבתים נערכה בדוחה, קטר ב-1 באפריל 2022 בשעה 19:00 שעון ישראל. בזמן ההגרלה היו ידועות 29 משתתפות מתוך 32. שתי הזוכות בפלייאוף הבין־יבשתי (אוסטרליה וקוסטה ריקה) והמנצחת במסלול א' בשלב הפלייאוף (ויילס) לא היו ידועות בזמן ההגרלה. 28 הנבחרות דורגו לפי הדירוג העולמי של פיפ"א שפורסם ב-31 במרץ 2022, וחולקו לארבעה דרגים: דרג 1: המארחת (קטר), והנבחרות במקומות 1–7. דרג 2: הנבחרות במקומות 8–15. דרג 3: הנבחרות במקומות 16–23. דרג 4: הנבחרות במקומות 24–28 ושלוש הנבחרות ה"לא-ידועות". להלן הנבחרות המדורגות (בסוגריים: דירוג פיפ"א ב־31 במרץ 2022): מנצחת מסלול א' בשלב הפלייאוף. לא הייתה ידועה בשעת ההגרלה ולכן דורגה בדרג 4. מנצחת הפלייאוף הבין יבשתי. לא הייתה ידועה בשעת ההגרלה ולכן דורגה בדרג 4. הנבחרות הוגרלו לשמונה בתים בני ארבע נבחרות כל אחד, כך שבכל בית לא יהיו שתי נבחרות מאותו דרג. שתי נבחרות מאותה קונפדרציה לא הוגרלו לאותו בית, למעט נבחרות אופ"א, ממנה יהיו לפחות נבחרת אחת ולא יותר משתיים בכל בית. עיקרון זה חל גם על שלושת הנבחרות הבלתי ידועות בשעת ההגרלה. ההגרלה התחילה בדרג 1 והסתיימה בדרג 4, כאשר כל נבחרת שעלתה בגורל הוגרלה לבית הראשון הזמין באופן אלפאביתי. לאחר מכן הוגרלו מיקומי הקבוצות בתוך הבית, כאשר הקבוצה מדרג 1 הוגרלה אוטומטית לראשונה בביתה. קטר, המארחת, הוגרלה אוטומטית לבית א'. הנבחרות שיסיימו את שלב הבתים במקומות הראשון והשני, יעפילו לשמינית הגמר. לפני המונדיאל, קיבל צוות השיפוט בטורניר הנחיה מוועדת השופטים של פיפ"א, בראשות שופט העבר הבכיר פיירלואיג'י קולינה, כי יש להוסיף בסוף כל מחצית את מלוא הזמן שבוזבז במהלכה, באופן מדוקדק, וזאת במטרה למנוע משחקנים לבזבז זמן באופן מכוון. כתוצאה מהחלטה זו, נצפו במהלך המשחקים תוספות זמן ארוכות במיוחד, לעיתים של 9-10 דקות. במונדיאל זה נרשמו מספר מחציות עם תוספות הזמן הכי ארוכות במונדיאלים מאז 1966, וכן השערים הכי מאוחרים בתולדות המונדיאלים שלא הובקעו בהארכה. בתגובות לצעד זה של ועדת השופטים נשמעו מצד אחד שבחים על המלחמה בבזבוזי הזמן המרובים שנוהגים שחקנים לבצע במכוון, ומצד שני ביקורות על המשחקים הארוכים וכן על אי האחידות בין המשחקים בהחלטות השופטים על תוספות הזמן השונות. בשפות נוספות... ב-19 במאי 2022 פיפ"א פרסמה את צוות השיפוט שנבחר לשפוט את משחקי המונדיאל. הרשימה כוללת 36 שופטים, 69 קוונים, ו-24 שופטי וידאו. הרשימה כוללת שופטות, לראשונה אי פעם בטורניר גברים גדול. סטפני פראפר הצרפתית, סלימה מוקאנסאנגה הרואנדית, ויושימי ימאשיטה היפנית הפכו לשופטות הכדורגל הראשונות שזומנו למונדיאל גברים. אליהן יצטרפו גם שלוש קווניות, גם זאת לראשונה. פראפר שפטה את גמר גביע העולם בכדורגל נשים 2019. השופט הגמבי באקארי גסאמה והקוון הארגנטינאי חואן פבלו בלאטי זומנו למונדיאל בפעם השלישית. בלאטי היה קוון בגמר מונדיאל 2018. דירוג הנבחרות בתוך הבתים ייקבע לפי שוברי השוויון הבאים: נקודות בכל משחקי הבית (3 נקודות לניצחון, 1 נקודה לתיקו) הפרש שערים בכל משחקי הבית שערי זכות בכל משחקי הבית נקודות במשחקים בין הנבחרות הפרש שערים במשחקים בין הנבחרות שערי זכות במשחקים בין הנבחרות נקודות משחק הוגן בכל משחקי הבית (ניכוי יחיד לשחקן בודד במשחק בודד): כרטיס צהוב: 1– נקודות כרטיס אדום עקיף (צהוב שני): 3– נקודות כרטיס אדום ישיר: 4– נקודות כרטיס צהוב + אדום ישיר: 5– נקודות הגרלה הוגנת בשפות נוספות... במקור, משחקה של סנגל נגד הולנד ב־21 בנובמבר היה אמור להיות משחק הפתיחה של המונדיאל, בעוד המארחת קטר הייתה אמורה לשחק נגד אקוודור מאוחר יותר במהלך אותו היום. למרות זאת, ב־11 באוגוסט 2022 שינתה פיפ"א את לוח הזמנים, והקדימה את משחקה של קטר ל־20 בנובמבר, על מנת שהמארחת תופיע במשחק הפתיחה, כנהוג במונדיאלים קודמים. משחק הפתיחה נערך בין המארחת קטר ואקוודור ב־20 בנובמבר. אף על פי שנפסל לה שער בדקות הפתיחה, ניצחה אקוודור 2–0 מצמד שערים של אנר ולנסיה, וקטר הפכה למארחת הראשונה בתולדות גביע העולם שמפסידה את משחק הפתיחה. בנוסף, קטר הייתה לאומה ה־14 ברציפות שמפסידה במשחק הבכורה שלה בגביע העולם. היה זה המונדיאל השלישי ברציפות בו נכבש צמד במשחק הפתיחה, לאחר ניימאר ב־2014 ודניס צ'רישב ב־2018. בנוסף, לראשונה בתולדות גביע העולם, השער הראשון נכבש בבעיטת עונשין. במשחק המקביל, סנגל, שחסרה את כוכבה הפצוע סאדיו מאנה, ספגה שני שערים בדקות הסיום והפסידה 0–2 להולנד, למרות משחק צמוד יחסית. במשחק השני של נבחרת קטאר היא כבשה את השער הראשון שלה אי פעם הכובש היה מוחמד מונטארי בשפות נוספות... בית זה, בו דירוג הנבחרות הממוצע היה הגבוה ביותר בטורניר (15), נחשב ל"בית המוות" של המונדיאל, וארצות הברית ואיראן העניקו לבית גם יריבות פוליטית. קפטן אנגליה, הארי קיין, וקפטן ויילס, גארת' בייל, יחד עם קפטנים אירופיים נוספים, הודיעו על כוונתם לעלות למשחק עם סרט קפטן של OneLove בצבעי הקשת, כמחאה על מדיניותה של קטר כלפי קהילת הלהט"ב. עם זאת, זמן קצר לפני תחילת משחקה של אנגליה, הודיעה פיפ"א כי שחקנים שיענדו סרט זה על זרועם, יספגו כרטיס צהוב מיידי. התאחדויות הכדורגל המעורבות הודיעו כי לא יסכנו את שחקניהם, וביקרו את פיפ"א על ההחלטה. ביקורת נשמעה גם מפי דוברו של רישי סונאק, ראש ממשלת בריטניה, ואנתוני בלינקן, מזכיר המדינה של ארצות הברית. במשחקה של ויילס, תומכים וולשים רבים הגיעו עם כובעים וחולצות בצבעי דגל הגאווה, ומחלקם נמנעה הכניסה לאצטדיון, כולל העיתונאי האמריקני גרנט וואהל שעוכב למשך 25 דקות. משחק הפתיחה של הבית נערך בין אנגליה ואיראן. בטקס הפתיחה, סירבו שחקני נבחרת איראן לשיר את ההמנון הלאומי, כאות הזדהות עם הפגנות מהסה אמיני. בנוסף, אוהדות איראניות רבות נצפו ביציעים, דבר שנתפס כפעולת מחאה, שכן אסורה הכניסה לנשים במגרשי כדורגל באיראן. המשחק סבל מעיכוב של 7 דקות במחצית הראשונה, לאחר התנגשות ראשים בין השוער האיראני עלירזא ביירנבאנד ומגנו מג'יד חוסייני. ביירנבאנד טופל על המגרש, שוכנע להישאר על ידי הקפטן אחסאן חאג'-ספי, אך לאחר שהמשחק חודש הוא ביקש חילופים לאחר שלא היה יכול להמשיך. האנגלים כבשו שלושה שערים לאחר פציעה זו, והשופט הברזילאי הוסיף 14 דקות למחצית הראשונה, ובכך היא הפכה למחצית הארוכה ביותר בתולדות המונדיאל. במחצית השנייה כבש בוקאיו סאקה את שערו השני והרביעי של אנגליה, לפני שמהדי טארמי האיראני צימק את התוצאה. בנקודה זו הוחלף גם הבלם האנגלי הארי מגווייר שסבל מפגיעת ראש, ובשל פרוטוקול זעזוע המוח של פיפ"א הורשו שתי הנבחרות לבצע שישה חילופים, במקום חמישה. לאחר מכן כבשו המחליפים מרקוס רשפורד וג'ק גריליש, וגם עתה הוסיף השופט למחצית השנייה 10 דקות תמימות. זמן קצר לפני סיום המשחק, ה־VAR הסב את תשומת ליבו של השופט לעבירה שנעשתה ברחבת העונשין של אנגליה, וטארמי כבש את שערו השני בבעיטת עונשין שנויה במחלוקת, 2.5 דקות לאחר שריקת הסיום. היה זה המשחק הארוך ביותר בתולדות שלב הבתים של המונדיאל עם 117 דקות בסך הכול. המשחק הסתיים בתוצאה 6–2, במה שהיה לתבוסה הגדולה ביותר של איראן בתולדות גביע העולם. במשחק המקביל, התמודדה ארצות הברית נגד ויילס. ארצות הברית שלטה במחצית הראשונה ואף עלתה ליתרון, אך ויילס הציגה עליונות במחצית השנייה, כאשר גארת' בייל כבש את שער השוויון בבעיטת עונשין, והמשחק הסתיים בתיקו 1–1. שער זה של בייל, שגם נבחר לאיש המשחק, היה השער הראשון של ויילס בגביע העולם מאז 1958. במפגש בין ארצות הברית לאיראן נגמר בניגוד לפעם הקודמת 0-1 לאמריקאים משער של כריסטיאן פוליסיק בשפות נוספות... באחת ההפתעות הגדולות ביותר בכל תולדות המונדיאל, ניצחה ערב הסעודית 2–1 את ארגנטינה ובכך קטעה את רצף 36 המשחקים ללא הפסד בו החזיקה ארגנטינה. היה זה ההפסד הראשון של ארגנטינה במשחק הפתיחה מאז ההפסד לקמרון ב־1990, והפעם השנייה ברציפות בה ארגנטינה לא מנצחת לאחר התיקו 1–1 מול איסלנד במונדיאל 2018. אם ארגנטינה לא הייתה מפסידה במשחק זה, היא הייתה משווה את שיא המשחקים ללא הפסד שקבעה נבחרת איטליה. ארגנטינה עלתה ליתרון כבר בדקה העשירית מבעיטת עונשין של הקפטן ליונל מסי, כבשה שלושה שערים נוספים שנפסלו בשל נבדל, ועם תחילת המחצית השנייה כבשה ערב הסעודית צמד מהיר והצליחה לשמור על התוצאה עד לסיום המשחק. במשחק המקביל, מקסיקו התמודדה מול פולין. האירוע המשמעותי היחיד היה כאשר פולין זכתה בבעיטת עונשין, אך השוער המקסיקני גיירמו אוצ'ואה הדף את הכדור שבעט החלוץ הפולני רוברט לבנדובסקי. וויצ'ך שצ'נסני שוער נבחרת פולין עצר שני פנדלים, אחד של ליונל מסי והשני של סאלם אל דאווסארי. בשפות נוספות... במשחק הראשון של הבית, תוניסיה הצליחה לשמור על רשת נקייה מול דנמרק. במשחק השני, התמודדה אלופת העולם המכהנת, צרפת, מול אוסטרליה. השתיים נפגשו בעבר, כאשר אוסטרליה פגשה את אלופת העולם דאז בגביע הקונפדרציות 2001 וניצחה אותה 1–0. גם עתה, עלתה אוסטרליה ליתרון ראשונה, כאשר כבר בדקה התשיעית כבש קרייג גודווין לזכותה. אך הצרפתים התאוששו וכבשו שני שערים עד סוף המחצית (אדריאן ראביו ואוליבייה ז'ירו), ושניים נוספים במחצית השנייה (קיליאן אמבפה וז'ירו בשנית). עם צמד זה, הגיע ז'ירו ל־51 שערים בנבחרת, ובכך השווה את שיאו של תיירי הנרי בראש טבלת מלכי השערים של נבחרת צרפת. בשפות נוספות... במשחק הראשון של בית ה', יפן ניצחה במפתיע 2–1 את גרמניה, אף על פי שגרמניה הובילה 1–0 במחצית. היה זה ההפסד השני ברציפות של גרמניה במשחק הפתיחה של המונדיאל, לאחר ההפסד 0–1 למקסיקו ב־2018. במשחק המקביל, ספגה קוסטה ריקה את ההפסד הגדול ביותר בתולדותיה לאחר שהובסה 0–7 על ידי ספרד. היה זה גם הניצחון הגדול ביותר של ספרד בתולדות המונדיאל (שבר את השיא בו החזיק הניצחון 6–1 על בולגריה ב־1998), וקשרה הצעיר גאבי, שגם נבחר למצטיין המשחק, הפך לכובש השלישי הצעיר ביותר בגביע העולם (לאחר פלה ב־1958 ומנואל רוסאס ב־1930). ויפן במחזור השלישי ניצחו 2:1 את ספרד עם שער שנוי במחלוקת שעזר להם לסיים במקום הראשון בבית בשפות נוספות... בשפות נוספות... ברזיל, שווייץ וסרביה נפגשו בפעם השנייה ברציפות, לאחר ששלושתן, יחד עם קוסטה ריקה, שיחקו בבית ה' במונדיאל 2018. לאחר מחצית נטולת שערים בין שווייץ לקמרון, כבש בריל אמבולו, השווייצרי יליד קמרון, את השער היחיד במשחק. אמבולו, שעבר לשווייץ בגיל 6, לא חגג את השער שכבש נגד מולדתו. במקביל, גם המחצית הראשונה בין ברזיל לסרביה הסתיימה ללא שערים. במחצית השנייה כבש ריצ'רליסון כדור חוזר שהשוער הסרבי ואניה מילינקוביץ'-סאביץ' הדף, לאחר בעיטה של ויניסיוס ז'וניור ממצב שיצר ניימאר. 11 דקות לאחר מכן השתלט ריצ'רליסון על כדור רוחב שהעביר לו ויניסיוס, והוא בעט אותו אל הרשת באקרובטיות עם רגל ימין מעל הכתף. בשפות נוספות... פורטוגל ניצחה 3–2 את גאנה, במשחק בו כל השערים הובקעו במחצית השנייה. כריסטיאנו רונאלדו כבש שער בבעיטת עונשין, ובכך הפך לשחקן השלישי בהיסטוריה שכובש בחמישה טורנירי מונדיאל שונים, והגבר הראשון שעשה זאת. במשחק בין נבחרות פורטוגל ואורוגוואי פורטוגל ניצחה 2–0, והשער הראשון עורר מחלוקת על הכובש (כריסטיאנו רונאלדו או ברונו פרננדש). לבסוף פיפ"א החליטה שברונו פרננדש הבקיע את השער ובכך סגר צמד. בשפות נוספות... ערך מורחב – גמר מונדיאל 2022 בטורניר זה נכבשו 172 שערים ב־64 משחקים, ממוצע של 2.69 שערים למשחק. 8 שערים צרפת קיליאן אמבפה 7 שערים ארגנטינה ליונל מסי 4 שערים ארגנטינה חוליאן אלברס צרפת אוליבייה ז'ירו 3 שערים אנגליה בוקאיו סאקה אנגליה מרקוס רשפורד אקוודור אנר ולנסיה ברזיל ריצ'רליסון הולנד קודי חאקפו ספרד אלברו מוראטה פורטוגל גונסאלו ראמוס 2 שערים אורוגוואי ג'יורג'יאן דה ארסקאטה איראן מהדי טארמי אנגליה הארי קיין ברזיל ניימאר גאנה מוחמד קודוס גרמניה קאי האברץ גרמניה ניקלאס פילקרוג הולנד ואוט וחהורסט יפן ריטסו דואן מרוקו יוסף אן נסירי ספרד פראן טורס סרביה אלכסנדר מיטרוביץ' ערב הסעודית סאלם א-דאווסרי פולין רוברט לבנדובסקי פורטוגל רפאל ליאו פורטוגל ברונו פרננדש קוריאה הדרומית צ'ו גו-סאנג קמרון ונסן אבובקאר קרואטיה אנדריי קרמאריץ' שווייץ בריל אמבולו שער אחד אוסטרליה קרייג גודווין אוסטרליה מת'יו לקי אוסטרליה מיטשל דיוק איראן רוזבה צ'שמי איראן ראמין רזאיאן אנגליה ג'וד בלינגהאם אנגליה ג'ק גריליש אנגליה ג'ורדן הנדרסון אנגליה ראהים סטרלינג אנגליה פיל פודן אקוודור מויסס קאייסדו ארגנטינה אנחל די מריה ארגנטינה נהואל מולינה ארגנטינה אלכסיס מק אליסטר ארגנטינה אנסו פרננדס ארצות הברית טימותי ואה ארצות הברית כריסטיאן פוליסיק ארצות הברית האג'י רייט בלגיה מישי בטשואיי ברזיל קאסמירו ברזיל ויניסיוס ז'וניור ברזיל לוקאס פאקטה גאנה אנדרה איו גאנה עוסמאן בוכארי גאנה מוחמד סליסו גרמניה אילקאיי גונדואן גרמניה סרג' גנאברי דנמרק אנדראס כריסטנסן הולנד דיילי בלינד הולנד פרנקי דה יונג הולנד דנזל דומפריס הולנד ממפיס דפאי הולנד דייבי קלאסן ויילס גארת' בייל יפן טאקומה אסאנו יפן אאו טנאקה יפן דאיזן מאדה מקסיקו הנרי מרטין מקסיקו לואיס צ'אבס מרוקו זכריא אבוח'לאל מרוקו אשרף דארי מרוקו חכים זיאש מרוקו רומן סאיס סנגל במבה דיאנג סנגל בולאיה דיה סנגל פמארה דיידהיו סנגל אסמאעילה סאר סנגל קאלידו קוליבאלי ספרד דני אולמו ספרד מרקו אסנסיו ספרד גאבי ספרד קרלוס סולר סרביה דושאן ולאחוביץ' סרביה סרגיי מילינקוביץ'-סאביץ' סרביה סטרהיניה פבלוביץ' ערב הסעודית סאלח א-שהרי פולין פיוטר ז'לינסקי פורטוגל ריקרדו הורטה פורטוגל ז'ואאו פליקס פורטוגל כריסטיאנו רונאלדו פורטוגל פפה פורטוגל רפאל גריירו צרפת תיאו הרננדס צרפת רנדאל קולו מואני צרפת אורליאן צ'ואמני צרפת אדריאן רביו קוסטה ריקה חואן פאבלו ורגאס קוסטה ריקה ילצין טחדה קוסטה ריקה קיישר פולר קוריאה הדרומית וואנג הי-צ'אן קוריאה הדרומית פאיק סאונג-הו קוריאה הדרומית קים יאנג-וון קטר (מדינה) מוחמד מונטארי קמרון אריק מקסים צ'ופו-מוטינג קמרון ז'אן-שארל קסטלטו קנדה אלפונסו דייוויס קרואטיה מיסלאב אורשיץ' קרואטיה יושקו גברדיול קרואטיה לוברו מאייר קרואטיה ברונו פטקוביץ' קרואטיה איוואן פרישיץ' שווייץ מנואל אקאנג'י שווייץ רמו פרוילר שווייץ שרדאן שאקירי תוניסיה והבי ח'זרי שער עצמי ארגנטינה אנסו פרננדס (נגד אוסטרליה) מרוקו נאיף אכרד (נגד קנדה) 3 בישולים ארגנטינה ליונל מסי אנגליה הארי קיין פורטוגל ברונו פרננדש צרפת אנטואן גריזמן קרואטיה איוואן פרישיץ' 2 בישולים אנגליה פיל פודן ארצות הברית כריסטיאן פוליסיק ברזיל ויניסיוס ז'וניור הולנד דנזל דומפריס הולנד דייבי קלאסן ספרד ז'ורדי אלבה סרביה אנדרייה ז'יבקוביץ' סרביה דושאן טאדיץ' פורטוגל ז'ואאו פליקס פורטוגל רפאל גריירו צרפת קיליאן אמבפה צרפת עוסמאן דמבלה צרפת תיאו הרננדס צרפת מרקוס תוראם קרואטיה מיסלאב אורשיץ' בישול אחד אוסטרליה מת'יו לקי אוסטרליה ריילי מק'גריי אורוגוואי לואיס אלברטו סוארס איראן מהדי טארמי איראן עלי קולי-זאדה אנגליה ג'וד בלינגהאם אנגליה קאלום וילסון אנגליה ראהים סטרלינג אנגליה קלווין פיליפס אנגליה לוק שו אקוודור פליקס טורס אקוודור אנחלו פרסיאדו ארגנטינה ניקולאס אוטמנדי ארגנטינה אנחל די מריה ארגנטינה נהואל מולינה ארגנטינה אלכסיס מק אליסטר ארגנטינה אנסו פרננדס ארצות הברית סרג'יניו דסט בלגיה טובי אלדרווירלד ברזיל ניימאר ברזיל טיאגו סילבה ברזיל לוקאס פאקטה ברזיל רודריגו גאנה ג'ורדן איו גאנה איניאקי ויליאמס גרמניה סרג' גנאברי גרמניה ג'מאל מוסיאלה גרמניה לרוי סאנה גרמניה ניקלאס פילקרוג גרמניה דויד ראום דנמרק יואכים אנדרסן הולנד דיילי בלינד הולנד סטיבן ברחהאוס הולנד פרנקי דה יונג הולנד טון קופמיינרס יפן ג'וניה איטו יפן קו איטקורה יפן מאיה יושידה יפן קאורו מיטומה מקסיקו ססאר מונטס מרוקו יחיא עטיית אללה מרוקו חכים זיאש מרוקו אשרף חכימי מרוקו עבד אל-חמיד סאבירי סנגל אילימאן אנדיאייה סנגל אסמאעיל יאקובס ספרד דני אולמו ספרד ססאר אספיליקווטה ספרד גאבי ספרד אלברו מוראטה ערב הסעודית פיראס אל-בורייכאן ערב הסעודית התאן באהברי פולין רוברט לבנדובסקי פורטוגל דייגו דאלוט פורטוגל גונסאלו ראמוס צרפת אדריאן רביו קוסטה ריקה ילצין טחדה קוריאה הדרומית לי קאנג-אין קוריאה הדרומית קים ג'ין-סו קוריאה הדרומית סון יונג-מין קטר (מדינה) אסמאעיל מוחמד קמרון וינסנט אבובקאר קמרון ז'רום אנגום קמרון ניקולאס נקולו קמרון ז'אן-שארל קסטלטו קנדה טייג'ון ביוקנן קרואטיה יוסיפ יוראנוביץ' קרואטיה דיאן לוברן קרואטיה מרקו ליבאיה שווייץ סילבן וידמר שווייץ רובן ורגאס שווייץ ג'יבריל סואו שווייץ שרדאן שאקירי תוניסיה עיסא אל-עידוני שחקן מקבל השעיה ממשחק באחד משני המקרים הבאים: הרחקה בכרטיס אדום (ההשעיה ניתנת להארכה במקרה של עבירה חמורה). צבירה של שני כרטיסים צהובים. הצבירה מתאפסת בשלב רבע הגמר. להלן רשימת ההשעיות: ערך מורחב – פרסי גביע העולם בכדורגל הפרסים הבאים הוענקו בסיום הטורניר על ידי פיפ"א: כדור הזהב (השחקן הטוב ביותר), נעל הזהב (מלך השערים), כפפת הזהב (השוער המצטיין), והשחקן הצעיר המצטיין, כולם תחת חסות אדידס. במונדיאל זה ניתנו תוספות הזמן הארוכות ביותר למחצית מאז מונדיאל 1966. במונדיאל זה הובקעו השערים הכי מאוחרים במשחקי מונדיאל בכל הזמנים, שלא הובקעו בהארכה. מונדיאל זה הוא הראשון מאז 1994 שבו אף נבחרת לא סיימה את שלב הבתים עם 3 ניצחונות מ-3 משחקים (במונדיאל 1994 השתתפו 24 נבחרות, והחל מ-1998 משתתפות במונדיאל 32 נבחרות). במונדיאל זה הפך כריסטיאנו רונאלדו לכדורגלן הראשון שכובש לפחות שער אחד ב-5 מונדיאלים שונים והראשון שכובש ברצף ב-10 טורנירי מונדיאל ויורו. במונדיאל זה נרשם משחקו הרשמי ה-1,000 בקריירה של ליונל מסי (בשמינית הגמר נגד אוסטרליה). במונדיאל זה נרשם הישג שיא חדש לנבחרת מאפריקה, כשנבחרת מרוקו בכדורגל עלתה לחצי הגמר לאחר שניצחה 1–0 את פורטוגל. ברבע הגמר נשבר שיא הכרטיסים הצהובים למשחק אחד במונדיאל - 18 צהובים (מהם אחד צהוב שני שהפך לאדום), במשחק בין ארגנטינה והולנד. בגמר המונדיאל הפך ליונל מסי לשיאן ההופעות במונדיאלים עם 26 הופעות ולכדורגלן הראשון שכובש בכל שלב בטורניר יחיד (בתים, שמינית הגמר, רבע הגמר, חצי הגמר והגמר). מונדיאל זה הפך למונדיאל הפורה בהיסטוריה, לאחר שנכבשו בו 172 שערים. הוא עקף את מונדיאל 1998 ומונדיאל 2014 שבהם נכבשו 171 שערים. הסמליל הרשמי נחשף ב-3 בספטמבר 2019 במהלך אירוע שהתקיים בבורג' קטר. הוא נועד לסמל את גביע המונדיאל, סמל האינסוף, ואת הספרה 8, המרמזת אל שמונת האצטדיונים המארחים. הסמל גם דימויים של צעיפים, המרמזים על המונדיאל החורפי הראשון, ומכיל גלים המדמים דיונות מדבריות. הקמע הרשמי של הטורניר נחשף ב-1 באפריל 2022, במהלך הגרלת שלב הבתים. שמו הוא לעיב (בערבית: لعيب, באנגלית: La’eeb), שמשמעותו בערבית היא "שחקן מוכשר מאוד". באתר הרשמי של פיפ"א נכתב: "לה'איב יהיה ידוע ברוח הנעורים שלו, מפיץ שמחה וביטחון בכל מקום אליו ילך". כדור המשחק הרשמי, "אל-ריחלה", נחשף ב-30 במרץ 2022. הוא יוצר על ידי אדידס בעיקר בהשראת התרבות, הארכיטקטורה, הנוף והדגל של קטר. משמעות שמו בערבית היא "המסע" (الرحلة). הכדור עוצב עם קיימות בראש סדר העדיפויות, ואל-ריחלה הוא כדור המונדיאל הראשון שנוצר באמצעות דיו ודבקים ועל בסיס מים בלבד. במקביל, הוכנסו גם שיפורים בליבת הכדור, טכנולוגיות דחיסת אוויר שתשפר את מגע הכדור עם הרגל ומשטח הדשא, ובמעטפת הכדור, ויצירת סינרגיה בין החלק החיצוני לכדור עצמו. השיר הרשמי של הטורניר הוא "Hayya Hayya (Better Together)", המבוצע בידי טרינידד קרדונה (אנ'), דווידו (אנ') ועאישה. השיר יצא לאור ב-1 באפריל 2022 לצד קליפ וידאו רשמי. שיר זה הוא חלק מרצועת שמע רחבה יותר שהתפרסמה בהמשך. ב-2012 חתמה פיפ"א על הסכם עם איגוד השידור האירופי (EBU) עבור המונדיאלים ב־2018 וב־2022. ההסכם מכסה 37 מדינות באירופה, כולל ישראל. ב-2014 זכו ITV וה־BBC בזכויות השידור בבריטניה. זכויות השידור בגרמניה נמכרו ל־ZDF, ARD ודויטשה טלקום בהסכם שנחתם ב־2014. פוקס וטלמונדו השיגו את זכויות השידור בארצות הברית בעסקה המוערכת ב־1.2 מיליארד דולר. בינואר 2022 פרסמה פיפ"א את רישיונות השידור המלאים למונדיאל 2022 בכל העולם. הערוץ הראשון, מתוקף חברותו באיגוד השידור האירופי, קיבל את זכויות השידור של מונדיאל 2018 ו־2022. ב-2017 הערוץ פורק ותאגיד השידור הישראלי החליף אותו, וב-2018 נעשה התאגיד לחבר קבוע באיגוד השידור האירופי. התאגיד שילם עבור שידור שני המונדיאלים 6.3 מיליון אירו. ביוני 2022 העמיד התאגיד למכירה שמונה משחקים בשלב הבתים. בניגוד למונדיאלים הקודמים, הפעם נמכרים רק משחקים שאין באפשרותו של כאן 11 לשדר, מכיוון שמתקיימים במקביל למשחקים אחרים; מכירת המשחקים על-ידי התאגיד מתבצעת בעקבות האיסור של מעניקי זכויות השידור בעולם לוותר על משחקים נוספים. באוגוסט 2022 פורסם כי רשת 13 וצ'רלטון רכשו ארבעה משחקים כל אחת. ארבעת המשחקים שרכש צ'רלטון שודרו גם בכאן דיגיטל. 56 המשחקים שנותרו בידי התאגיד שודרו בערוץ כאן 11 ובערוץ מכאן 33 בשפה הערבית. המשחקים שודרו באיכות 4K וניתן היה לצפות בהם באתר האינטרנט וביישומון של תאגיד השידור. אף על פי שבמונדיאלים קודמים נשלחו שדרנים ופרשנים ישראלים לשדר את המשחקים עצמם, במונדיאל בקטאר ולראשונה בתולדות שידורי המונדיאל בישראל, הוקם אולפן מיוחד ממקום אירוח המשחקים. בשידורים לקחו חלק מספר רב של פרשנים וכתבים שהיו פרוסים באולפנים ובשטחי האצטדיונים. את המשחקים שידרו השדרים נדב יעקבי עם הפרשן אורי אוזן; עמיחי שפיגלר עם הפרשן מוטי איוניר; יהונתן כהן עם הפרשן אסף כהן; ושרון דוידוביץ' עם הפרשנית אשרת עיני. אליהם צורפו לצוות השידור עמית לוינטל, אורן יוסיפוביץ ודור הופמן. טל ברמן הגיש את אולפן המונדיאל. מאז שזכתה באירוח הטורניר, הואשמה קטר באמצעי התקשורת בעולם המערבי כי אירוח הטורניר הוא חלק מאסטרטגיה של קטר בטיהור תדמיתה באמצעות הספורט מה שמכונה Sports Washing (אנ') . ב־10 ביולי 2013 הודיעה ממשלת קטר כי תשקיע 200 מיליארד דולרים בהכנות למונדיאל. במהלך שנה זו יצאו מספר תחקירים על אבדות בנפש מבין העובדים בהקמת התשתיות לקראת המונדיאל. באפריל 2017 דווח שקטר החליטה לקצץ את תקציב המונדיאל ב-40%. לפי דיווחים מעיתונים בריטים[דרושה הבהרה], קטר העבידה וגרמה למותם של כ-6,000 עובדים זרים בזמן העבודות לבניית אצטדיונים חדשים. בשל האקלים החם השורר בקטר ביוני ויולי מניתה פיפ"א באוקטובר 2013 ועדה שתפקידה לבחון מועדים חלופיים לטורניר. ב-24 בפברואר 2015 הציעה הוועדה את קיום המונדיאל בחורף, מסוף נובמבר עד סוף דצמבר 2022, על מנת להימנע מהחום הקיצי הקטרי (עלול להגיע ל-40 מעלות צלזיוס בצל). תאריכים נוספים בשנת 2022 נשללו עקב משחקי החורף האולימפיים בפברואר, משחקי החורף הפאראלימפיים במרץ, וחודש הרמדאן באפריל. הצעה זו הייתה שנויה במחלוקת, מכיוון שבכך המונדיאל פגע בלוחות הזמנים של ליגות מקומיות רבות ברחבי העולם. ופרשנים רבים הסתייגו מהרעיון של מונדיאל מקוצר בן 28 יום. תיאו צוונציגר, חבר הוועד המנהל של פיפ"א, טען בראיון כי הענקת אירוח מונדיאל 2022 לקטר היא טעות. פרנק לואי, יו"ר התאחדות הכדורגל האוסטרלית, אמר כי אם אכן המונדיאל יעבור לנובמבר ויפגע בלוח הזמנים של ליגת העל האוסטרלית, ההתאחדות תדרוש פיצויים מפיפ"א. ריצ'רד סקודאמור, המנהל הכללי של הפרמייר ליג, אמר כי הליגה תשקול צעדים משפטיים נגד פיפ"א, משום שקיום המונדיאל בחורף יפריע למחזורי המשחקים הפופולריים בחג המולד וראש השנה האזרחית. ב-19 במרץ 2015, אישרה פיפ"א כי המונדיאל ייערך בנובמבר-דצמבר. היום הלאומי של קטר. ערך מורחב – המכרזים לבחירת המארחות של מונדיאל 2018 ומונדיאל 2022 פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ערך מורחב – המשבר הדיפלומטי הקטרי פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ב-9 בדצמבר 2019, הסוכנות העולמית נגד סמים בספורט (WADA) הטילה על רוסיה השעיה לארבע שנים מכל אירועי הספורט העולמיים, לאחר שהסוכנות הרוסית למניעת סימום בספורט נמצאה אשמה בהסתרה שיטתית של סימום ספורטאים רוסים. למרות זאת, רוסיה הורשתה להשתתף במוקדמות המונדיאל, מכיוון שהאיסור חל רק על הטורניר הסופי. רוסיה עתרה לבית הדין לבוררות בספורט כנגד החלטתה של WADA, אך ב-17 בדצמבר 2020 הותיר בית המשפט את האיסור על כנו למשך שנתיים, עד 16 בדצמבר 2022, יומיים לפני גמר המונדיאל. השתתפותה של רוסיה במונדיאל הועמדה בספק נוסף לאחר הפלישה הרוסית לאוקראינה בפברואר 2022. ב-24 בפברואר, שלוש הנבחרות שהוגרלו למסלול הפלייאוף יחד עם רוסיה - צ'כיה, פולין ושוודיה, הודיעו כי לא ישחקו בשטח רוסיה. ב-26 בפברואר הודיעו פולין ושוודיה כי לא ישחקו כלל נגד נבחרת רוסיה, ויום לאחר מכן הצטרפה לכך גם צ'כיה. ב-27 בפברואר הודיעה פיפ"א על סנקציות שיוטלו על השתתפותה של רוסיה בכדורגל העולמי. נאסר עליה לארח תחרויות בינלאומיות, הנבחרת תשחק את כל משחקיה באצטדיון במדינה נייטרלית וללא קהל, והיא לא תורשה להתחרות תחת הדגל הרוסי וההמנון הרוסי. במקום זאת, ובדומה לספורטאים האולימפיים הרוסיים, הנבחרת תשחק תחת דגלה של התאחדות הכדורגל הרוסית (RFU). אך למחרת, 28 בפברואר, הודיעה פיפ"א כי היא משעה את רוסיה מהשתתפות בכל הטורנירים שנערכים על ידיה, לרבות מונדיאל 2022. ערך מורחב – זכויות להט"ב בקטר מיד עם זכייתה של קטר באירוח המשחקים, הועלו דאגות לגבי זכויותיהם של חברי קהילת הלהט"ב שישתתפו בטורניר, שכן הומוסקסואליות אינה חוקית בקטר, ועל מוסלמים קיים עונש מוות לפי חוקי השריעה. נשיא פיפ"א דאז, ספ בלאטר, ספג ביקורת לאחר שענה בבדיחות הדעת בנוגע לחששות אלו כי המשתתפים ההומוסקסואליים "צריכים להימנע מפעילות מינית", אמירה עליה הוא התנצל מאוחר יותר והבטיח כי פיפ"א לא תסבול אפליה מכל סוג שהוא. ב-2013, חסן אל-ת'וואדי, הממונה מטעם ממשלת קטאר על ארגון המונדיאל, הבטיח כי כולם יתקבלו בברכה בקטר 2022, אך הזהיר מפני גילויי חיבה פומביים מכיוון שהם "אינם חלק מהתרבות והמסורת שלנו". בנובמבר 2021, הכדורגלן האוסטרלי ג'וש קבאלו שיצא מהארון כהומוסקסואל באוקטובר 2021, אמר כי הוא חושש לנסוע לקטר לשחק במונדיאל. בתגובה אמר נאסר אל חאטר, יו"ר הוועדה המארגנת של המונדיאל, כי קטר תקבל את קבאלו בברכה. בדצמבר 2020, גורמים קטריים רשמיים הצהירו, כי בהתאם למדיניותה של פיפ"א, קטר לא תגביל את הצגתם של סמלים להט"בים (כגון דגל הגאווה) במהלך משחקי המונדיאל. למרות זאת, באפריל 2022, גורם ביטחוני קטרי המעורב בפיקוח על הטורניר, הצהיר כי ישנן תוכניות להחרים דגלי גאווה מהצופים, לכאורה על מנת להגן עליהם מפני עימותים עם צופים הומופובים. Fare network, הארגון למניעת אפליה בכדורגל האירופי, מתח ביקורת קשה על הדיווח, וטען כי פעולות אנטי-להט"ביות מטעם ממשלת קטר מדאיגות את המשתתפים במונדיאל יותר מאשר פעולות של יחידים. באפריל 2022, הצהיר בראיון מייג'ור גנרל עבדולעזיז עבדולה אל-אנסארי, המפקח על אבטחת המונדיאל מטעם ממשלת קטר, כי זוגות להט"בים יתקבלו בברכה במדינה וייתקלו בחופש להט"בי שדגל הקשת בענן מייצג. במאי 2022 דווח כי בתי מלון בקטר סירבו לקבל הזמנה מזוג חד־מיני. ב-28 בנובמבר 2022, במהלך המשחק בין פורטוגל לאורוגוואי, התפרץ אוהד למגרש עם דגל הגאווה בתור מחאה. ב-21 בנובמבר נעצר גרנט ואהל, עיתונאי ספורט אמריקאי בשל חולצה שלבש ועליה ציור של קשת בענן כתמיכה בקהילה הגאה. בנובמבר 2022, יומיים לפני תחילת הטורניר, קטר החליטה לאסור מכירה של אלכוהול בשמונת האצטדיונים שיארחו את המשחקים. מארגני המונדיאל התחייבו להחריג את המשחקים מהכללים במדינה המוסלמית ולמכור משקאות אלכוהוליים באצטדיונים, אבל הפרו ברגע האחרון את התחייבותם. מכירת משקאות אלכוהולים התאפשרה במתחמים ייעודיים בלבד. באתר מכירת הכרטיסים למונדיאל, לא נכללה ישראל ברשימת המדינות. אפשרות הבחירה היחידה שניתנה היא ה"שטחים פלסטיניים כבושים". אתר המכירה הוא האתר הרשמי מטעם סוכנות פיפ"א. בנוסף, במסגרת ההכנות, פנתה קטר לישראל בבקשה להימנע מהטלת מגבלות על הגעת אוהדים פלסטינים. שורה של עיתונאים ישראלים התמודדו עם מחאות בעד הפלסטינים והטרדות בניסיון לדווח מהמונדיאל בקטר. סרטונים של ההטרדות והמחאות הופצו ברשתות החברתיות וזכו לתהודה חיובית רבה בעולם הערבי. העיתונאים הישראלים דיווחו כי הם מרגישים שנואים ולא רצויים בקטר. מדיה וקבצים בנושא מונדיאל 2022 בוויקישיתוף אתר האינטרנט הרשמי של מונדיאל 2022, באתר FIFA אתר האינטרנט הרשמי של מונדיאל 2022 מונדיאל 2022, באתר תאגיד השידור הישראלי שני רחל פומס, שום כדורגל טוב לא יוכל לפצות על האסון האנושי והאקולוגי של מבני המונדיאל, באתר ynet, 10 בנובמבר 2022 מיכאל יוכין‏, מונדיאל הבושה: שורת הביזיונות מאחורי אירוח הגביע העולמי בקטאר, באתר וואלה, 13 בנובמבר 2022 מונדיאל 2022, החדשות והתקצירים באתר ערוץ הספורט "Qatar: FIFA World Cup fans will not need Covid tests". BBC News. 27 באוקטובר 2022. נבדק ב-22 בנובמבר 2022. {{cite web}}: (עזרה) מונדיאל 2022 ייערך בחורף, הגמר בדצמבר, באתר ערוץ הספורט, 25 בספטמבר 2015 "FIFA World Cup match schedule confirmed: hosts Qatar to kick off 2022 tournament at Al Bayt Stadium". FIFA. 15 ביולי 2020. ארכיון מ-5 בדצמבר 2020. נבדק ב-15 ביולי 2020. {{cite web}}: (עזרה) לוח הזמנים הרשמי, באתר פיפ"א, 15 ביולי 2022. "Qatar v. Ecuador to kick off FIFA World Cup 2022 on 20 November". FIFA. 11 באוגוסט 2022. נבדק ב-14 בספטמבר 2022. {{cite web}}: (עזרה) "FIFA President welcomes participants to Team Seminar". FIFA. 1 באפריל 2022. נבדק ב-10 ביוני 2022. {{cite web}}: (עזרה) "How many substitutes are allowed at World Cup 2022?". Radio Times. Cons, Roddy (15 בנובמבר 2022). "How many substitutions can teams make at the Qatar 2022 World Cup?". Diario AS. {{cite web}}: (עזרה) "How many substitutes in World Cup 2022? Explaining new rules for Qatar tournament". sportingnews.com. "FIFA outlines player health and well-being strategy at World Cup workshop". FIFA. 7 ביולי 2022. נבדק ב-7 ביולי 2022. {{cite web}}: (עזרה) Evans, Ethan (21 בנובמבר 2022). "FIFA World Cup 2022: Concussion rules for Qatar tournament – after Alireza Beiranvand substitution vs England". LondonWorld. נבדק ב-21 בנובמבר 2022. {{cite web}}: (עזרה) פיפ"א: יצא לדרך מכרז כפול למונדיאלים הבאים, באתר ONE‏, 18 בינואר 2009 לאירוח מונדיאל 2018 נבחרה רוסיה, ואילו לאירוח מונדיאל 2022 נבחרה קטר. זוהי הפעם הראשונה שמדינות אלו יארחו את המונדיאל. רוסיה תארח את מונדיאל 2018, קטר ב-2022, באתר ynet, 2 בדצמבר 2010 שרון בורנשטיין, ‏תחקיר: "המזימה 'לקנות' את אירוח מונדיאל 2022 בקטר", באתר גלובס, 1 ביוני 2014 "יש לנו הוכחות שקטאר קנתה את אירוח המונדיאל", באתר וואלה, 1 ביוני 2014 פראנס פוטבול: קטר "קנתה" את מונדיאל 2022, באתר כלכליסט, 29 בינואר 2013 קטאר מכחישה את ההאשמות, פיפ"א תיזום הצבעה חוזרת?, באתר וואלה, 1 ביוני 2014 טל וולק, ‏פיפ"א עשתה הכל כדי שהמונדיאל יהיה בקטאר, גם במחיר אלפי הרוגים, באתר גלובס, 18 בנובמבר 2022 בלאטר: "מונדיאל בקטר? טעות של פיפ"א", באתר ynet, 16 במאי 2014 רועי האן, הכירו את הטכנולוגיות שמאחורי המונדיאל, באתר ynet, 18 בנובמבר 2022 2022 FIFA World Cup Qatar™ - FIFA.com, www.fifa.com (באנגלית) 2022 FIFA World Cup Qatar™ - FIFA.com, www.fifa.com (באנגלית) 2022 FIFA World Cup Qatar™ - FIFA.com, www.fifa.com (באנגלית) 2022 FIFA World Cup Qatar™ - FIFA.com, www.fifa.com (באנגלית) 2022 FIFA World Cup Qatar™ - FIFA.com, www.fifa.com (באנגלית) 2022 FIFA World Cup Qatar™ - FIFA.com, www.fifa.com (באנגלית) 2022 FIFA World Cup Qatar™ - FIFA.com, www.fifa.com (באנגלית) 2022 FIFA World Cup Qatar™ - FIFA.com, www.fifa.com (באנגלית) "Groups finalised for Qatar 2022 & China 2023 race", The-AFC.com, ‏9 באוקטובר 2019 Current allocation of FIFA World Cup™ confederation slots maintained - FIFA.com, web.archive.org, ‏2015-05-30 כולל הופעות של נבחרת גרמניה המערבית. כולל הופעות של נבחרת יוגוסלביה ונבחרת סרביה ומונטנגרו. "Final Draw". FIFA.com (באנגלית). procedures for the Final Draw. FIFA. נכון לשלב הבתים דור הופמן, מופע של איש אחד: 0:2 לאקוודור על קטאר במשחק הפתיחה במונדיאל, צמד לאנר ולנסיה, באתר ישראל היום, 20 בנובמבר 2022 מערכת ספורט היום, בקלאסן: 0:2 לנבחרת הולנד על סנגל, באתר ישראל היום, 21 בנובמבר 2022 אין כניסה לצבעי הגאווה: אוהדים גורשו מהאצטדיון בקטאר, באתר וואלה, 22 בנובמבר 2022 שחקני איראן מחו ולא שרו בהמנון, הארי קיין עלה ללא סרט הגאווה, באתר וואלה, 21 בנובמבר 2022 ניצחה במערכה הראשונה: אנגליה פתחה עם 2:6 מוחץ על איראן, באתר וואלה, 21 בנובמבר 2022 תיקו ראשון במונדיאל: ארצות הברית ו-ויילס נפרדו ב-1:1, באתר וואלה, 21 בנובמבר 2022 "פעם נוספת זה הכול על בייל": בוויילס מתמוגגים מהקפטן, באתר וואלה, 21 בנובמבר 2022 "החלום הפך לסיוט. מכה עולמית": ארגנטינה בהלם אחרי ההפסד, באתר וואלה, 22 בנובמבר 2022 הסנסציה הגדולה אי פעם במונדיאל? ארגנטינה הפסידה 2:1 לערב הסעודית, באתר וואלה, 22 בנובמבר 2022 אוצ'ואה עצר פנדל: 0:0 מאכזב בין מקסיקו לפולין, באתר וואלה, 22 בנובמבר 2022 יום של הפתעות: דנמרק סיימה רק ב-0:0 עם תוניסיה, באתר וואלה, 22 בנובמבר 2022 בנז-מי? אמבפה וז'ירו חגגו, נבחרת צרפת הביסה 1:4 את אוסטרליה, באתר וואלה, 22 בנובמבר 2022 נותרה בפה פעור: גרמניה הובילה עד הדקה ה-75, אך הפסידה 2:1 ליפן, באתר וואלה, 23 בנובמבר 2022 קוסטה בראבו: ספרד הביסה 0:7 את קוסטה ריקה, באתר וואלה, 23 בנובמבר 2022 הפיל את המולדת: אמבולו העניק לשווייץ 0:1 על קמרון, באתר וואלה, 24 בנובמבר 2022 עפים עליו: ברזיל גברה 0:2 על סרביה מצמד של רישרליסון, באתר וואלה, 24 בנובמבר 2022 "Budweiser Player of the Match". FIFA. נבדק ב-22 בנובמבר 2022. {{cite web}}: (עזרה) "Weltmeisterschaft – Torhüter" [World Cup – Goalkeeper] (בגרמנית). kicker. "Regulations – FIFA World Cup Qatar 2022" (PDF). FIFA. 15 בדצמבר 2021. נבדק ב-30 במרץ 2022. {{cite web}}: (עזרה) ESPN, Netherlands vs. Argentina sees record 18 yellow cards - ESPN, ESPN, ‏10 בדצמבר 2022 "Qatar 2022 emblem revealed". The Peninsula. 4 בספטמבר 2019. ארכיון מ-4 בספטמבר 2019. נבדק ב-4 בספטמבר 2019. {{cite web}}: (עזרה) "Qatar 2022: Football World Cup logo unveiled". Al Jazeera. ארכיון מ-3 בספטמבר 2019. נבדק ב-4 בספטמבר 2019. {{cite web}}: (עזרה) "Qatar 2022 World Cup logo unveiled, reflects move to winter tournament". The Week (באנגלית). ארכיון מ-4 בספטמבר 2019. נבדק ב-4 בספטמבר 2019. {{cite web}}: (עזרה) "La'eeb is revealed as Qatar's FIFA World Cup mascot". FIFA.com. Fédération Internationale de Football Association. 1 באפריל 2022. נבדק ב-1 באפריל 2022. {{cite web}}: (עזרה) "Al Rihla by adidas revealed as FIFA World Cup Qatar 2022 Official Match Ball". FIFA.com. Fédération Internationale de Football Association. 30 במרץ 2022. נבדק ב-1 באפריל 2022. {{cite web}}: (עזרה) "FIFA World Cup Official Soundtrack kicks off with Hayya Hayya (Better Together)". FIFA.com. FIFA. 1 באפריל 2022. נבדק ב-2 באפריל 2022. {{cite web}}: (עזרה) Hayya Hayya (Better Together), סרטון באתר יוטיוב המונדיאלים ב-2018 ו-2022 ישודרו בחינם, באתר כלכליסט, 2 באפריל 2012 BBC and ITV win rights to 2018 and 2022 Fifa World Cup finals, באתר ה־BBC, 7 ביוני 2014 BBC, ITV, ARD and ZDF sign World Cup TV deals, sportspromedia.com, 8 ביוני 2014 Media Rights Licensees, באתר הרשמי של פיפ"א, 23 בינואר 2022 כאן התקבל כחבר קבוע באיגוד השידור האירופי, באתר כאן – תאגיד השידור הישראלי, 9 בדצמבר 2018 יונתן כיתאין, ‏משחקי המונדיאל שלא ישודרו בתאגיד יועברו בערוצים פתוחים, באתר גלובס, 11 במרץ 2018 כאן 11 מוכר שידורים במונדיאל: אלו המשחקים שיעברו ערוץ, באתר אייס, 14 ביוני 2022 מונדיאל 2022: זה הערוץ שרכש את זכויות השידור מכאן 11, באתר אייס, 2 באוגוסט 2022 לוח שידורי מונדיאל 2022 - היכן ישודרו כל משחקי הגביע העולמי?, באתר וואלה, 2 באפריל 2022 דוד ורטהיים‏, התאגיד השיק את מבצע שידורי המונדיאל; הערכות: אחוזי הצפייה יעלו לעומת הקודם, באתר וואלה, 16 בנובמבר 2022 לראשונה במונדיאל: השידורים יועברו מאולפן מיוחד בשטח, באתר אייס, 16 בנובמבר 2022 אלון חזן יפרשן מהאולפן: הוכרזו צוותי השידור של המונדיאל, באתר וואלה, 16 ביוני 2022 בכאן 11 הרחיבו את הצוות למונדיאל: מי נותר בחוץ?, באתר אייס, 23 ביוני 2022 רן בוקר, טל ברמן יגיש את אולפן המונדיאל מקטאר, באתר ynet, 4 ביולי 2022 ציוץ של כאן – תאגיד השידור הישראלי ברשת החברתית אקס (טוויטר), 4 ביולי 2022 Colin Peacock, Media wrestle with ‘sportswashing’ Qatar’s World Cup, RNZ, ‏20.11.2022 עדן גבאי, קטר: 200 מיליארד דולר בהכנות למונדיאל, באתר nrg‏, 10 ביולי 2013 פיט פטיטסון, גרדיאן, תחקיר מיוחד חושף || עבדות מודרנית בחום הקופח: עשרות הרוגים בהקמת מתקני המונדיאל בקטר, באתר הארץ, 26 בספטמבר 2013 אמנסטי תוקף את התנאים בקטר, קורא לפיפ"א לפעול, באתר וואלה, 18 בנובמבר 2013 מחיר הדמים של מונדיאל 2022, באתר ynet, 25 בינואר 2014 קטאר קיצצה את תקציב מונדיאל 2022 ב-40%, באתר כלכליסט, 6 באפריל 2017 נדב יעקבי, לא היה כמונדיאל הזה: שנה לגביע העולמי בקטאר, באתר ynet, 21 בנובמבר 2021 Whether in June or November, Qatar's World Cup is about death and money, הגרדיאן, ‏24 בפברואר 2015 בכיר בפיפ"א: "קטאר לא תארח את מונדיאל 2022", באתר ynet, 22 בספטמבר 2014 Tom Lutz, World Cup 2022: Australia wants Fifa compensation for failed bid, הגרדיאן, ‏17 בספטמבר 2013 Tom Peck, Premier League chief Richard Scudamore threatens to sue over November/December proposal, האינדפנדנט, ‏24 בפברואר 2014 עכשיו זה רשמי: מונדיאל 2022 ייערך בחורף, באתר כלכליסט, 20 במרץ 2015 פיפ"א אישרה: מונדיאל 2022 בקטאר יחל בנובמבר, באתר ONE‏, 19 במרץ 2015 עוזי דן, הדו"ח הסופי קובע: פרשיית הסימום ברוסיה היא הגדולה בתולדות הספורט, באתר הארץ, 9 בדצמבר 2016 WADA files official request with Court of Arbitration for Sport to resolve RUSADA dispute, WADA, ‏9 בינואר 2020 CAS arbitration WADA v. RUSADA: Decision, TAS / CAS, ‏3 ביוני 2021 פולין לא מוכנה לשחק ברוסיה בפלייאוף המונדיאל, באתר ONE‏, 24 בפברואר 2022 עוזי דן, התאחדות הכדורגל הפולנית: "לא נשחק מול רוסיה בפלייאוף העלייה למונדיאל", באתר הארץ, 26 בפברואר 2022 עוזי דן, פיפ"א הודיעה על סנקציות נגד רוסיה; אנגליה: לא נשחק מול נבחרות כדורגל רוסיות, באתר הארץ, 27 בפברואר 2022 רשמי: רוסיה הושעתה מפיפ"א ומאופ"א עד להודעה חדשה, באתר ערוץ הספורט, 28 בפברואר 2022 Concerns raised over possible risk for LGBTQ+ people at Qatar World Cup, the Guardian, ‏31 March 2022 Blatter sparks Qatar gay furore, BBC Sport, ‏14 December 2010 Roth, David (2010-12-15). "Qatar Cup Complaints Start 12 Years Early". Wall Street Journal (באנגלית אמריקאית). ISSN 0099-9660. נבדק ב-2022-04-02. Qatar chief defends gay laws, ‏13 September 2013 מערכת mako, ‏קטאר עונה לג'וש קבאלו: "איש לא מאוים כאן", באתר ‏מאקו‏, 1 בדצמבר 2021 2022 World Cup: Qatar to allow LGBTQ displays, rainbow flags in stadiums, ESPN, ‏10 December 2020 Ziegler, Martyn. "Rainbow flags may be confiscated at World Cup, says Qatar security chief". The Times (באנגלית). ISSN 0140-0460. נבדק ב-2022-04-02. 'Exhibit LGBTQ views in a society the place it's accepted': Qatar official forward of FIFA World Cup, The Tech Agents, ‏16 April 2022 לקראת המונדיאל: מלונות בקטאר מסרבים לקבל הזמנות מזוגות להט"בים, באתר ynet, 15 במאי 2022 קטאר הפכה את החלטתה, אלכוהול לא יימכר באצטדיונים, באתר וואלה, 18 בנובמבר 2022 נדב צנציפר, פיפ"א מציגה: במקום ישראל - "שטחים פלסטיניים", באתר ynet, 10 באוגוסט 2022 יהונתן ליס, קטאר לישראל: הימנעו מהטלת מגבלות על הגעת אוהדים פלסטינים למונדיאל, באתר הארץ, 7 בספטמבר 2022 Israelis shunned at Qatar World Cup: 'You are not welcome', The Jerusalem Post (באנגלית) רז שכניק ועוז מועלם, בקטאר הבנו עד כמה ישראל שנואה בעולם הערבי | צפו בדיווח המיוחד, באתר ynet, 26 בנובמבר 2022